کوئٹہ :  وزیرداخلہ بلوچستان میر ضیاء اللہ لانگو ہرنائی مانگی ڈیم انا خڑک آ پیش بروک واقعہ نا نوٹس ءِ ہلسا تعلقدار کمامدار آتیان 24 گھنٹہ ٹی واقعہ نا رپورٹ ءِ بٹنگا‘ او تعلقدار کمامدار آتے دا وخت اسکان نا کروک پیش رفت آن معلومدار کننگ نا پرمان ہم کرے۔ میر ضیاء اللہ لانگو پارے کہ واقعہ ٹی ڈیوالئی کروک آتا برخلاف کانودی کارروائی کننگک و تعلقدار کمامدار آک دوبہ دار آتے دمدستی دزگیر کننگ کن ٹیم جوڑ کیر‘ او پارے کہ دوبہ دار آتے دزگیر کرسا سخت سزا ترفنگے وخت اس کہ ٹرانسپورٹ مالک آتے انصاف نا فراوانی ءِ اولیتی بنداو آ پک کننگے۔ وزیرداخلہ مستی پارے کہ ضلعی انتظامیہ آخبت اٹ دا وڑ انا واقعہ غاتے توننگ کن سخت گام گیج کننگ ناپرمان کے‘ او پارے کہ دا وڑانا واقعہ غاتا توننگ ءِ پک کننگے۔
(خ ن)
(خ ن)
